**Shinzō Abe** (安倍 晋三, ***Shinzō Abe***? Nagato, 21. rujna 1954. – Kashihara, 8. srpnja 2022.) bio je japanski političar koji je od 26. prosinca 2012. do 16. rujna 2020. vršio dužnost 96. premijera Japana i predsjednika LDP-a. Abeu je to bio drugi premijerski mandat; prvog je služio od 26. rujna 2006. do 26. rujna 2007. godine, naslijedivši dugovječnog premijera Koizumija. Kada je 2006. izabran za premijera, Abe je postao najmlađi premijer Japana nakon Drugog svjetskog rata i prvi koji je rođen nakon istoga. 

Njegov prvi premijerski mandat trajao je manje od godinu dana (ostavku je podnio već 12. rujna 2007.), a razlog ostavke bila je izrazita nepopularnost. Naime, njegov mandat su obilježile korupcijske afere i gafovi ministara u njegovoj vladi - jedan ministar poljoprivrede počinio je suicid (nakon čega mu popularnost drastično pada), a sljedeća dvojica su podnijela ostavke zbog korupcijskih skandala. Nepopularnost vlade se odrazila i na izborima za gornji dom japanskog parlamenta gdje je Liberalno-demokratska stranka doživjela težak poraz. Strahovita nepoplarnost natjerala je Abea na ostavku, koju je objavio na iznenadnoj *press* konferenciji. Naslijedio ga je, na čelu vlade i stranke, Jasuo Fukuda, čime je započela serija premijera koji mandat koji nisu izdržali duže od godinu dana na vlasti. 

Shinzō Abe potječe iz jedne od najuglednijih japanskih političkih porodica, tako da su mu i djed, Kan Abe, i otac, Shintaro Abe, bili ugledni političari. Preko svoje majke, Yoko Kishi, Abe je u srodstvu s bivšim premijerom Nobusukeom Kishijem.

Nakon studija političkih nauka u Japanu i SAD, Abe se 1979. zaposlio u kompaniji Kobe Steel. Od 1982. godine radi u Ministarstvu vanjskih poslova te se bavi politikom u vladajućoj Liberalno-demokratskoj stranci. Godine 1993. je prvi put izabran u *Kokkai*.

Dana 8. srpnja 2022. bivši premijer Abe ubijen je u atentatu dok je držao govor na predizbornom skupu u Kashihari. Atentator je bio Tetsuya Yamagami, bivši marinac star 41 godinu, koji je ustrijelio premijera jer je, prema vlastitom iskazu, bio nezadovoljan njime. Abe je preminuo u bolnicu nedugo nakon što je prostrijeljen. Abe je prvi japanski premijer ubijen u atentatu još od 1932. godine, kada su tokom Incidenta 26. februara također ubijena dva bivša premijera, Takahashi Korekiyo i Saitō Makoto.

Vanjski linkovi
---------------

***Shinzō Abe*** na Wikimedijinoj ostavi

* Službena stranica Arhivirano 2007-12-15 na Wayback Machine-u (japanski)
* News about the elections (engleski)

|  |  |  |
| --- | --- | --- |
| Prethodi: **Junichiro Koizumi**  |  **Premijer Japana** 2006-2007 | Slijedi: **Yasuo Fukuda**  |
| Prethodi: **Hiroyuki Hosoda**  |  **Glavni sekretar kabineta Japana** 2005–2006 | Slijedi: **Yasuhisa Shiozaki**  |

| * p
* r
* u
Premijeri Japana |
| --- |
| Emblem of the Prime Minister of Japan | H. Itō · Kuroda · *Sanjō* · Yamagata · Matsukata · H. Itō · *Kuroda* · Matsukata · H. Itō · Ōkuma · Yamagata · H. Itō · *Saionji* · Katsura · Saionji · Katsura · Saionji · Katsura · Yamamoto · Ōkuma · Terauchi · Hara · *Uchida* · Takahashi · To. Katō · *Uchida* · Yamamoto · Kiyoura · Ta. Katō · Wakatsuki · G. Tanaka · Hamaguchi · *Shidehara* · Hamaguchi · Wakatsuki · Inukai · *Takahashi* · Saitō · Okada · *Gotō* · Okada · Hirota · Hayashi · Konoe · Hiranuma · N. Abe · Yonai · Konoe · Tōjō · Koiso · K. Suzuki · Higashikuni · Shidehara · Yoshida · Katayama · Ashida · Yoshida · I. Hatoyama · Ishibashi · Kishi · Ikeda · Satō · K. Tanaka · Miki · T. Fukuda · Ōhira · *M. Itō* · Z. Suzuki · Nakasone · Takeshita · Uno · Kaifu · Miyazawa · Hosokawa · Hata · Murayama · Hashimoto · Obuchi · *Aoki* · Mori · Koizumi · S. Abe · Y. Fukuda · Asō · Y. Hatoyama · Kan · Noda · S. Abe · Suga · Kishida | Standard of the Prime Minister of Japan |
| *Italik* označava vršitelje dužnosti premijera |


|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 54057111
* LCCN: nr97036852
* ISNI: 0000 0000 7877 7443
* GND: 133061825
* SUDOC: 183139364
* BIBSYS: 15032755
* NDL: 00272923
* NKC: jo2015883587
* CiNii: DA10293834

 |